Cuneiform Tablet Kt 92/k 201 (AKT 5 44)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
KIŠIB be-lá-nim DUMU šu-ku-bi-im KIŠIB a-gu₅-a DUMU dan-na-a-šur KIŠIB ú-ṣú-ur-ša-IŠTAR DUMU da-da-a 1 ma-na KÙ.BABBAR ṣa-ru-pá-am i-ṣé-er bé-lá-nim DUMU šu-ku-bi-im ku-li-a DUMU a-lá-bi-im i-šu a-na ša-na-at ù 6 ITU.KAM KÙ.BABBAR i-ša-qal šu-ma i-na ú-me-šu ma-al-ú-tim KÙ.BABBAR bé-lá-num lá iš-qú-ul ki-ma a-wa-at kà-ri-im 1.5 GÍN.TA a-na ma-na-im ṣí-ib-tám a-na ur-ḫi-im ú-ṣa-áb ITU.1.KAM áb-ša-ra-ni li-mu-um i-dí-sú-in DUMU i-dí-a-bi-im KIŠIB i-ku-pí-a DUMU pí-lá-aḫ-IŠTAR KIŠIB ili₅-ba-ni DUMU mu-ta-lim KIŠIB a-šur-SIPA DUMU ú-ṣú-ra-nim 8 GÍN KÙ.BABBAR ṣa-ru-pá-am i-ṣé-er i-ku-pí-a DUMU pí-lá-aḫ-IŠTAR ku-li-a DUMU a-lá-bi-im i-šu-ú a-na 6 ur-ḫé KÙ.BABBAR i-ša-qal šu-ma lá iš-qú-ul ki-ma a-wa-at kà-ri-im ṣí-ib-tám ú-ṣa-áb <big_gap> 10 GÍN KÙ.BABBAR be-ú-lá-at ku-li-a DUMU a-lá-bi-im i-na-sú-in DUMU za-ar-ni-qí-im ú-ka-al iš-tí KÙ.BABBAR uk-ta-al šu-ma a-e-ma ú-dá-pí-ir ú-ga-ar-šu-ma ig-re-e ag-ri-im ú-ma-lá KIŠIB DINGIR-ma-lik DUMU a-de₈-lá-at KIŠIB id-na-a-šur DUMU šu-bé-lim KIŠIB e-na-sú-in DUMU tí-tí-na-tal 10 GÍN KÙ.BABBAR ṣa-ru-pá-am i-ṣé-er DINGIR-ma-lik DUMU a-de₈-lá-at ku-li-a DUMU a-lá-bi-im i-šu 1 ma-na-um 12 GÍN i-na ša-tim ṣí-ib-tám ú-ṣa-áb lu i-na a-lim{ki} lu i-na GÁN-lim a-li i-na-mu-ru-ni KÙ.BABBAR i-ša-qal ITU.1.KAM áb-ša-ra-ni li-mu-um šu-ra-ma DUMU ú-zu-a